На основу члана 27. ст 10.,члана 29. ст .4. и члана 30. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020) и члана 40. ст. 7. Статута општине Чајетина („Службени лист општине Чајетина“,број 2/2019), Скупштина општине Чајетина,на електронској седници од 01. априла 2021. године, донела је

**О Д Л У К У**

**О РАЗМЕНИ НЕПОКРЕТНОСТИ**

**У МЕСТУ РОЖАНСТВО – ПОТЕС ЛУПОГЛАВ**

**ИЗМЕЂУ ОПШТИНЕ ЧАЈЕТИНА И БОРЧИЋ ДРАГАНА**

1. Општина Чајетина, **прибавља у јавну својину непосредном погодбом идеални сувласнички удео обима 26/50 на кат парцели 170/3 КО Рожанство од Драгана Борчића** за који се **у размену Драгану Борчићу** **отуђује из јавне својине Општине Чајетина непосредном погодбом идеални сувласнички удео обима 24/50 на кат.парцели 170/1 КО Рожанство**
2. О размени непокретности из тачке 1.ове одлуке закључиће се уговор између именованог власника и Општине Чајетина у року од 30 дана након ступања на снагу ове одлуке.
3. Овлашћује се председник Општине Чајетина, Милан Стаматовић, да у име Општине Чајетина закључи уговор из тачке 2.ове одлуке.
4. Уговор о размени непокретности из тачке 1. ове одлуке закључује се по претходно прибављеном мишљењу Општинског правобранилаштва, општине Чајетина и исти се оверава код јавног бележника.Трошкове овере сносиће Општина Чајетина.
5. Ова одлука ће се објавити у „Сл.листу општине Чајетина“и ступа на снагу у року од осам дана по објављивању.

***О б р а з л о ж е њ е***

Дана 28.10.2020.године Општинској управи Чајетина Драган Борчић из Рожанства поднео је захтев за решавање имовинско правних односа у коме је навео да је на катастарској працели 170/1 КО Рожанство уписан као сувласник са обимом удела 26/50, а као други сувласник уписана је Република Србија са обимом удела од 24/50 на ком уделу је Општина Чајетина корисник као и да је на кат.парцели 170/3 КО Рожанства уписан као суваласник са обимом удела 26/50, а као други сувласник уписана је Република Србија са обимом удела од 24/50 на ком уделу је Општина Чајетина корисник.

У истом захтеву навео је да у складу са Законом о основама својинско правних односа има право да захтева развргнуће сувласничке заједнице па предлаже да Општина Чајетина претходно изврши конверзију права коришћења у право јавне својине Општине Чајетина на свом сувласничком уделу на наведеним кат.парцелама а да се затим изврши размена сувласничких удела тако што ће кат.парцела 170/1 КО Рожанство у целости припасти Драгану Борчићу а кат.парцела 170/3 КО Рожанство у целости припасти Општини Чајетина.

Поступајући по наведеном захтеву поступајући орган је утврдио :

* да је Решењем РГЗ СКН Чајетина бр. 952-02-4-137-130628/2020 од 02.03.2021.године извршен уписа права јавне својине у корист Општине Чајетина са делом поседа 24/50 на кат.парцелама 170/1 и 170/3 обе КО Рожанство.
* да је у листу непокретности број 573 КО Рожанство на кат.парцели 170/1 КО Рожанство укупне површине 22514 m2 , Борчић Драган уписан као сувласник са обимом удела од 26/50, а Општина Чајетина као сувласник са обимом удела од 24/50
* да је у лист непокретности број 573 КО Рожанство на кат.парцели 170/3 КО Рожанство укупне површине 20783 m2 , Борчић Драган уписан као сувласник са обимом удела од 26/50, а Општина Чајетина као сувласник са обимом удела од 24/50
* да идеални сувласнички удео Општине Чајетина на кат.парцели 170/1 КО Рожанство изражен у јединицама мере за површину износи приближно 10 807,00 m2
* да иделани сувласнички удео Драгана Борчића на кат.парцели 170/3 КО Рожанство изражен у јединицама мере за површину износи приближно 10 807, 00 m2
* да су кат.парцеле 170/3 и 170/1 обе КО Рожанство по врсти земљишта пољопривредно земљиште по култури ливада 6 класе

Законом о јавној својини у члану 30. прописано је да се непокретности могу прибавити у јавну својину путем размене непосредном погодбом, под следећим условима:

1) ако је таква размена у интересу Републике Србије, аутономне покрајине или јединице локалне самоуправе, односно ако се тиме обезбеђују већи приходи за носиоца права јавне својине или бољи услови за ефикасно вршење његових права и дужности;

2) ако се непокретности размењују под тржишним условима;

3) ако се, у случају кад је тржишна вредност непокретности у јавној својини већа од тржишне вредности непокретности која се прибавља у јавну својину на име размене, уговори доплата разлике у новцу у року до 20 дана од дана закључења уговора.

Према одредбама Закона о јавној својини, о прибављању непокретности у јавну својину одлучује орган јединице локалне самоуправе одређен у складу са законом и статутом јединице локалне самоуправе, након чега се закључује уговор са власником непокретности,по претходно прибављеном мишљењу јавног правобранилаштва општине, као јединице локалне самоуправе..

Имајући у виду да се према изложеном стању ствари може сматрати да се предметном разменом обезбеђују бољи услови за ефикасно вршење права и дужности јединице локалне самоуправе, јер се ради о кат.парцелама пољопривредног земљишта те се разменом сувласничких удела физичког лица и јединице локалне самоуправе омогућује рационалније искоришћавање предметних парцела на тај начин што јединица локалне самоуправе излази из сувласничке заједнице на једној парцели а за узврат постаје потпуни власник на другој парцели, чиме носилац права јавне својине престаје бити условљен сагласношћу другог сувласника приликом предузимања својинских овлашћења на непокретности, као и да се непокретности размењују по тржишним условима (размењује се иста површина земљишта на истом потесу) то су испуњени услови прописани чланом 30. Закона о јавној својини

Из напред изнетог чињеничног стања и важећих законских прописа одлучено је као у диспозитиву решења.

**УПУТСТВО О ПРАВНОМ СРЕДСТВУ:** Против овог решења није дозвољена жалба, нити се може покренути управни спор.

**СКУПШТИНА ОПШТИНЕ ЧАЈЕТИНА**

**Број : 46-28/2020-02 од 01. априла 2021.године**

**ПРЕДСЕДНИК**

**Скупштине општине,**

*Aрсен Ђурић*